วันนี้ 2/10/2565 เจ้าหน้าที่เทศกิจ เขตห้วยขวาง ชุดกิจการพิเศษ (ขหข.5313) ตรวจเหตุบ้านเลขที่ 831 ม.รัชดานิเวศน์ มีการปล่อยน้ำมีกลิ่นปริมาณมากออกมาล้นถนน ไหลไปตามท่อทั้งวัน มีผลการตรวจสอบสรุปได้ดังนี้ :- เวลา 10.00 น. เข้าตรวจสอบ บ้านพักอาศัย 2 ชั้น เลขที่ 831 พบชาวจีน 2 คน ไม่สามารถสื่อสารภาษาไทยได้ ทำการผลิตน้ำเต้าหู้และปล่อยเศษเต้าหู้ลงทางสาธารณะ เจ้าหน้าที่ชุดฯ จึงได้ใช้เครื่องแปลภาษา สอบถามเจ้าของบ้านดังกล่าว และได้นัดพูดคุยหาทางแก้ไขกับเจ้าของบ้านอีกครั้งภายในวันนี้ เบื้องต้นได้ให้ชาวจีนทั้ง 2 ทำความสะอาดบริเวณหน้าบ้านตนเอง และให้ระงับการปล่อยน้ำทิ้งทันที เวลา 15.30 น. ได้เข้าตรวจสอบบริเวณดังกล่าวอีกครั้ง พบนายโรจน์รวีรับเป็นเจ้าของบ้านเลขที่ 381 เจ้าหน้าที่ชุดฯ ได้ชี้แจงเหตุที่เกิดขึ้น พร้อมกับให้คำแนะนำการแก้ไขกับนายโรจน์รวีฯ เป็นที่เรียบร้อย และเข้าใจโดยดี ทางนายโรจน์รวีฯ ได้ปรึกษากับชาวจีนทั้ง 2 คน สรุปพร้อมที่จะย้ายออกจากบ้านหลังดังกล่าว แต่ขอเวลาเก็บสิ่งของภายใน 15 วัน และในช่างนี้ จะไม่มีการปล่อยเศษเต้าหู้สู่ทางสาธารณะอย่างเด็ดขาด หากตรวจพบว่าตนทำผิดอีก จะยินยอมเปรียบเทียบปรับตามกฏหมายที่ได้รับ  การตรวจสอบเหตุที่เกิดขึ้นจะหมั่นเข้าตรวจสอบทามิให้มีการปล่อยน้ำสกปรกลงทางสาธารณะ หากตรวจพบว่าผิดจากที่ได้ให้การไว้จะดำเนินการบันทึกเป็นหลักฐานและเชิญเข้า สนง.เขตฯ เพื่อทำการเปรียบเทียบปรับต่อไป เหตุการณ์ทั่วไปปกติ
มีทาวน์เฮ้าส์หลังนึง เลขที่ 831 รัชดานิเวศน์ ในซอยสถานทูตภูฏานให้คนจีนมาเช่า น่าจะผลิตเต้าหู้ ส่งกลิ่นเหม็น หลายบ้านเริ่มรู้สึกไม่ไหว มีการปล่อยน้ำมีกลิ่นปริมาณมากออกมาล้นถนน ไหลไปตามท่อทั้งวัน คนในบ้านเป็น 2 สามีภรรยาพูดภาษาไทยไม่ได้ อยากให้มาตรวจสอบว่าทำลักษณะนี้ รบกวนความเป็นอยู่เพื่อนบ้าน ไม่ชอบด้วยกฎหมายรึเปล่าครับ
อีก 15 วันจะรอดูนะครับ